जोबर्ग सुपर किंग्स

जोबर्ग सुपर किंग्स (जेएसके) () साउथ अफ़्रीका टी20 लीग की जोहान्सबर्ग स्थित एक फ्रैंचाइज़ी है। टीम का गठन 2022 में किया गया था तथा इसने पहली बार एसए20 टूर्नामेंट के उद्घाटन सत्र में भाग लिया था। टीम का घरेलू मैदान वांडरर्स स्टेडियम, जोहान्सबर्ग है। टीम के कप्तान फाफ डु प्लेसिस और कोच स्टीफन फ्लेमिंग हैं। इस फ्रैंचाइज़ी का स्वामित्व चेन्नई सुपर किंग्स क्रिकेट के पास है।

इतिहास
अगस्त 2022 में क्रिकेट दक्षिण अफ्रीका (सीएसए) ने एसए20 के नाम से 2023 में शुरू होने वाली एक ट्वेंटी-20 क्रिकेट प्रतियोगिता की घोषणा की। प्रतियोगिता में जोहान्सबर्ग सहित 6 टीमें दक्षिण अफ़्रीका के 6 अलग-अलग शहरों का प्रतिनिधित्व करेंगी। सितंबर 2022 को दक्षिण अफ्रीका में ये टीमें नीलामी के लिए रखी गई थीं। यह खुलासा किया गया कि एन श्रीनिवासन की अगुवाई वाली चेन्नई सुपर किंग्स प्रतियोगिता में जोहान्सबर्ग फ्रैंचाइज़ी की मालिक होगी। टीम ने जनवरी 2023 में अपने सोशल मीडिया हैंडल के माध्यम से अपने लोगो और जर्सी का अनावरण किया था।

प्रदर्शन
2023 सीज़न
2023 का सीज़न एसए20 का पहला सीज़न था, जिसमें जेएसके शानदार प्रदर्शन करते हुए लीग चरण में 10 में से 6 मैच जीतकर और 1 ड्रा खेलकर दूसरे स्थान पर रही थी। दूसरे सेमीफाइनल मैच में टीम को सनराइजर्स ईस्टर्न केप के हाथों 14 रनों से हार का सामना करना पड़ा था।

2024 सीज़न
लीग चरण में 10 में से 3 मैच जीतकर और 2 ड्रा खेलकर टीम चौथे स्थान पर रही थी। दूसरे क्वालिफ़ायर मैच में टीम को डरबन सुपर जाइंट्स के हाथों 69 रनों से हार का सामना करना पड़ा था।

सन्दर्भ

बाहरी कड़ियाँ
 जोबर्ग सुपर किंग्स आधिकारिक वेबसाइट
 एसए-20 वेबसाइट - जोबर्ग सुपर किंग्स

श्रेणी:क्रिकेट
श्रेणी:क्रिकेट टीम
श्रेणी:दक्षिण अफ़्रीका